নষ্ট প্রহর



নষ্ট প্রহর

মাহ্‌মুদুল হক ফয়েজ

এখন লেনদেনের হিসেবের পালা যতটুকু দেবে প্রেম ততটুকুই পাবে। তুমি এক টুকরো জোৎস্না দিলে- আমি ততটুকুই রোদ্দুর ছড়িয়ে দেবো। তুমি যতটুকু ভালোবাসা দেবে আমার সীমাহীন ভালোবাসা থেকে- ততটুকুই আকুল স্পর্শ পাবে তুমি। যতটুকু দেবে প্রেম, ততটুকুই পাবে- আমার অসীম ভান্ডার থেকে পরিমান মত। যতটুকু বিরহ দেবে বিরহ কাতর হয়ে, ততটুকুই পাবে বিরহ,অতটুকুই হব বিরহী। যতটুকু সবুজ দেবে,ততটুকু দেবো ছায়া যতটুকু দেবে আদর ,ততটুকু দেবো মায়া।

যতটুকু নষ্টামি দেবে নষ্ট আঁচড়ে ততটুকুই নষ্টামি করে সাজাবো তোমাকে- নষ্ট আলিঙ্গনে,এক পশলা নষ্ট প্রহরে।

--~